Document ID: /roh_data/filtered/Billingualer_Corpus_interleaved-de-rm.jsonl.gz/1732

This is a text translated from German to Rumantsch Grischun.
Untersuchung durch die GPK

Nach Auffassung der Regierung ist es richtig, dass die Geschäftsprüfungskommission des Grossen Rates den Fall Reinhardt untersucht und Klarheit in das Geflecht von Spekulationen und Mutmassungen bringt. Die Regierung hat sich schon früher bereit erklärt, alle ihr zur Verfügung stehenden Informationen und Unterlagen für diese Untersuchung zugänglich zu machen.

Die Regierung steht dazu, dass es richtig war, den Polizeikommandanten in seiner Krankheit aktiv zu begleiten und ihn in seinem Amt zu belassen. Diese Haltung stützt sich auf die ihr bekannten Tatsachen und den Umstand, dass es in der betreffenden Zeit weder zu sicherheitsrelevanten Vorfällen, noch zu Beeinträchtigungen in der Führung des Polizeikorps gekommen ist. Sollte die Untersuchung andere Ergebnisse zeitigen, wird sich die Regierung mit diesen auseinandersetzen und sich der öffentlichen Diskussion stellen.

Für die Regierung sind folgende Feststellungen wichtig:

Es ist Sache der Geschäftsprüfungskommission, wie sie die Untersuchung führen will. Die Regierung wird der Kommission alle gewünschten Informationen geben und Auskünfte erteilen. Nach Auffassung der Regierung ist es im Interesse aller Beteiligten, dass die Untersuchung gründlich und zugleich zügig durchgeführt wird.

Es ist darauf hinzuweisen, dass sich die Medienberichterstattung der letzten Tage bei der Enthüllung neuer Vorkommnisse wesentlich auf Hinweise von nicht persönlich in Erscheinung tretenden Informanten stützt. Dies erschwert die Ermittlung des Wahrheitsgehalts der entsprechenden Aussagen stark.

Ausserordentliche Vorkommnisse vorbehalten, wird die Regierung bis zum Abschluss der Untersuchung durch die Geschäftsprüfungskommission zu Einzelfragen nicht mehr kommunizieren.

Auskunftsperson:

Regierungspräsident Claudio Lardi, Vorsteher Erziehungs-, Kultur- und Umweltschutzdepartement, Tel. 081 257 27 01

Gremium: Regierung

Quelle: dt Standeskanzlei Graubünden

23.02.2010
Inquisiziun tras la CdG

Tenor l'avis da la regenza èsi correct che la cumissiun da gestiun dal cussegl grond examinescha il cas Reinhardt e ch'ella fa urden cun quest scumbigl da speculaziuns e da supposiziuns. La regenza è gia antruras sa declerada pronta da render accessiblas a questa examinaziun tut las infurmaziuns e tut ils documents ch'èn a sia disposiziun.

La regenza resta tar sia opiniun ch'i saja stà correct d'accumpagnar activamain il cumandant da polizia cun sia malsogna e d'al laschar en ses uffizi. Questa tenuta sa basa sin ils fatgs ch'eran enconuschents a la regenza e sin la circumstanza ch'i n'ha dà ni eveniments che fissan stads relevants per la segirezza ni disturbis en la direcziun dal corp da la polizia durant il temp correspundent. Sche l'examinaziun avess da purtar auters resultats, vegn la regenza a sa fatschentar cun quels ed a sa metter a disposiziun a la discussiun publica.

Per la regenza èn impurtantas las suandantas constataziuns:

Igl è chaussa da la cumissiun da gestiun, co ch'ella vul manar l'inquisiziun. La regenza vegn a dar a la cumissiun tut las infurmaziuns giavischadas. Tenor l'avis da la regenza èsi en l'interess da tut las parts participadas che l'examinaziun vegnia fatga en moda seriusa e svelta a medem temp.

I sto vegnir menziunà ch'ils rapports da las medias – che han scuvert ils ultims dis novs eveniments – èn sa basads considerablamain sin infurmaziuns dad infurmantas e dad infurmants che na sa preschentan betg persunalmain. Uschia vegni engrevgià d'eruir la vardaivladad dals cuntegns correspundents.

La regenza na vegn betg pli a s'exprimer davart singulas dumondas, fin che l'examinaziun da la cumissiun da gestiun n'è betg terminada. Resalvads restan eveniments extraordinaris.

Infurmaziuns:

president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: regenza

Funtauna: rg chanzlia chantunala dal Grischun

23.02.2010